text: Dagens vejr: Risiko for rimglatte veje
  02 januar 2017 kl. 06.45
  Mandag morgen vil der være risiko for rimglatte veje i det meste af Syd- og Sønderjylland. Temperaturer mellem en og fem grader. 
  Årets første mandag byder på lidt sol, men også på temperaturer på mellem en og fem grader. Derudover er der mandag morgen risiko for rimglatte veje i det meste af Syd- og Sønderjylland – derfor bør man køre forsigtigt.
  Det meste af dagen vil der være klart vejr med svag vind, men i aften kan man opleve byger, måske endda med hagl eller slud.
  I aften og nat bliver det ned til tre graders frost.
  
  